# Manhattan Chess Club

El Manhattan Chess Club de Manhattan fou el segon club d'escacs més antic dels Estats Units (rera el Mechanics' Institute Chess Club a San Francisco) abans que fos clausurat. El club es va fundar el 1877 i al començament tenia tres dotzenes de membres (homes), que es varen anar incrementant fins a alguns centenars. Les dones varen poder ser-ne membres a partir del 1938. El club va anar canviant de localització al llarg del temps. Es va tancar definitivament el 2002.

## Esdeveniments notables

El club va organitzar el Torneig d'escacs de Nova York de 1924 (guanyat per Emanuel Lasker) i també el Torneig d'escacs de Nova York de 1927 (guanyat per José Capablanca), i hostatjava sovint rondes del Campionat d'escacs dels Estats Units a partir dels 1930s; també fou la seu de dos matxs pel Campionat del món, els anys 1886 i 1891.
Els propis campionats del club foren alguns dels torneigs més forts dels Estats Units (Frank Marshall i Isaac Kashdan, ambdós Grans Mestres, varen guanyar el campionat tres cops). Altres participants notables foren Géza Maróczy, qui va disputar diversos campionats i el va guanyar el 1927, Abraham Kupchik, qui va guanyar el campionat del club onze cops, Arthur Bisguier, set cops campió, Alexander Kevitz, Arnold Denker, i Walter Shipman, sis cops campions cadascú, i David Graham Baird i Pal Benko, amb cinc campionats.
Entre els jugadors que es varen formar al club hi ha Arnold Denker, Arthur Feuerstein, Bobby Fischer, I. A. Horowitz, William Lombardy, i Samuel Reshevsky. El 1970 Fischer va participar en un torneig blitz organitzat pel club, puntuant-hi 21½/22. El mestre d'escacs del mig-oest Billy Colias va portar les regnes del club el 1993.
L'excampió del món d'escacs José Raúl Capablanca estava mirant una partida amistosa al club el 7 de març de 1942 quan va patir un atac, i va morir l'endemà.
El llibre titulat, The Bobby Fischer I Knew And Other Stories, de Denker i Larry Parr, conté moltes històries al voltant del Manhattan Chess Club.

## Vegeu també

* Marshall Chess Club

## Referències

* 1 2 Wall, Bill (2008). Manhattan Chess Club. Consultat el 3 d'agost de 2009 a https://web.archive.org/web/20090729175601/http://geocities.com/SiliconValley/Lab/7378/manhat.htm. Briefly lists milestones in club's history, and successive premises
* 1 2 3 Golombeck, 1977
* ↑ Brady, Endgame, pp. 39-40
* ↑ MCC Champs 1883-1997. Llista compilada pel MI Walter Shipman. Font: Nick Conticello
* ↑ Leonard Barden, The value of blitz chess, The Guardian, 4 octubre 1971
* ↑ Billy Colias Midwest Master. Moon Township, PA: Chess Enterprises, 1996, p. 153. ISBN 0945470568.

## Bibliografia

* Brady, Frank (2011), Endgame: Bobby Fischer's Rise and Fall - from America's Brightest Prodigy to the Edge of Madness, Crown, ISBN 978-0-307-46390-6
* Golombek, Harry (1977), "Manhattan Chess Club", Golombek's Encyclopedia of Chess, Crown Publishing, ISBN 0-517-53146-1

## Enllaços externs

* Bill Wall: Manhattan Chess Club Línia del temps del Manhattan Chess Club
* W. F. Morse: The Manhattan Chess Club - the first 21 years Arxivat 2019-09-15 a Wayback Machine. Sarah's Chess Journal (l'article es publicà inicialment a Chess Magazine, 1898)